
Nr. 9558/05.11.2026

ANUNȚ CONCURS
 pentru post contractual conform H.G. 1336/2022
UAT Primăria Comunei Ilieni, cu sediul satul Ilieni, str.Kossuth Lajos, nr.97, județul Covasna, organizează concurs, pentru ocuparea următorului post contractual, conform H.G. nr. 1336/08.11.2022:

1. Nivelul postului: execuție, membru în Echipa Comunitară Integrată (ECI)
2. Denumirea postului: Consilier școlar, post vacant, pe perioadă determinată, în cadrul Compartimentului de Asistență Socială 
3. Gradul/Treapta profesional/profesională: I
4. Numărul de posturi: 1
5. Durata timpului de lucru: Cu timp parțial, 4 ore/zi, 20 de ore pe săptâmănă, pe perioada de implementare a proiectului
6. Locul de desfășurare a activității: sediul UAT Ilieni/Centrul comunitar integrat și în comunitate (teren)
7.Numărul și tipul probelor de concurs: selectia dosarelor, proba scrisa, interviu.
8. Scopul principal al postului: Asigură furnizarea de servicii de consiliere educațională în cadrul echipei comunitare integrate, prin aria educației, pentru reducerea suprapunerilor, armonizarea resurselor şi crearea unui proces sustenabil de ieşire din starea de sărăcie şi integrare socială şi economică.
Denumirea proiectului:„Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, Cod PIDS/586/PO4/339395.
I. CONDIȚII GENERALE DE PARTICIPARE:
Condiții generale care trebuie îndeplinite de o persoană pentru a putea participa la concurs:
a. Condiții generale care trebuie îndeplinite de o persoană pentru a putea participa la concurs
b. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
c. cunoaşte limba română, scris şi vorbit;
d. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
e. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
f. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
g. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
h. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
i. nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
j. îndeplineşte alte condiţii generale în funcţie de specificul postului.


II.CONDIŢII SPECIFICE DE PARTICIPARE LA CONCURS:

· Experiență specifică în activitatea cu copii/tineri – min. 1 an
· Constituie avantaj activitatea în proiectul pilot ”Crearea și implementarea serviciilor comunitare integrate pentru combaterea sărăciei și a excluziunii sociale”, cod MySMIS 122607;
· Constituie avantaj domiciulul în UAT pentru care aplică;
· Studii de specialitate: studii superioare absolvite cu diplomă de licență cu specializarea în psihologie, pedagogie, psihopedagogie specială, sociologie, asistență socială, precum și alte specializări, conform centralizatorului aprobat prin ordin al ministrului educației și cercetării pentru ocuparea posturilor/catedrelor de profesor consilier școlar, în vigoare în anul școlar al angajării;
· Disponibilitate pentru deplasări;
· Cunoştinţe de operare/programare pe calculator (necesitate şi nivel): Office, Excel,Word, Power Point – utilizator independent
· Limbi străine solicitate: nu este cazul.

ABILITĂŢI, CALITĂŢI ŞI APTITUDINI NECESARE:
· competențe de comunicare scrisă şi verbală, de relaționare;
· moralitate, corectitudine, deschidere și flexibilitate în relațiile interumane;
· perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute;
· analiza problemelor specifice mediului şcolar;
· atenție la detalii;
· atitudine pozitivă, motivatoare;
· competențe de integrare TIC în educație.





III. DOCUMENTE SOLICITATE CANDIDAŢILOR PENTRU ÎNTOCMIREA DOSARULUI DE CONCURS, CONFORM ART. 35 DIN H.G. 1336/2022: 

1.formularul de înscriere la concurs care contine și declarația de consimțământ privind prelucrarea datelor cu caracter personal;
2.copia actului de identitate sau orice alt document care atestă identitatea, potrivit legii, după caz (semnată de candidat);
3.copia certificatului de căsătorie sau a altui document prin care s-a realizat schimbarea de nume, după caz;
4.copiile documentelor care atestă nivelul studiilor şi ale altor acte care atestă efectuarea unor specializări;
5.copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
6.Curriculum Vitae, model comun european;
7.cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data primei probe a concursului);
8.adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
9.certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

IV. BIBLIOGRAFIE
1) Constituția României, republicată;
2) Ciolan L., „Învăţarea integrată - fundamente pentru un curriculum transdisciplinar”, Editura Polirom, Iaşi, 2008; 
3) Cucoş C., „Pedagogie”, Editura Polirom, Iaşi, 2014;  
4) Ulrich, C., „Învăţarea prin proiecte. Ghid pentru profesori”, Editura Polirom, Iași, 2016; 
5) Legea învăţământului preuniversitar nr. 198/2023, cu modificările şi completările ulterioare; 
6) Legea nr. 272 din 21 iunie 2004 privind protecția și promovarea drepturilor copilului, republicată; 
7) Hotărârea de Guvern nr. 281 din 20 martie 2025 pentru modificarea Hotărârii Guvernului nr. 68/2024 privind aprobarea normelor metodologice pentru determinarea costului standard per antepreșcolar/ preșcolar/elev, pentru finanțarea de bază a unităților de învățământ preuniversitar de stat;  
8) OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare;   
9) Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei;


V. ATRIBUTIILE POSTULUI

· consiliază cu prioritate elevii aflați în risc de abandon şcolar şi de excluziune socială, în scopul asigurării accesului, participării şi creşterii calităţii rezultatelor şcolare ale acestora;
· realizează evaluarea, depistarea, intervenţia timpurie, asistenţa psihopedagogică şi monitorizarea corespunzătoare a tuturor copiilor identificați cu abilități adaptative cognitive şi/sau socioemoţionale scăzute în raport cu vârsta şi nivelul lor de şcolarizare, împreună cu alte instituţii/persoane abilitate, în cadrul echipelor comunitare integrate;
· consiliază părinții și sprijină cadrele didactice din unităţile de învăţământ de masă în vederea facilitării procesului de incluziune școlară a copiilor/elevilor/tinerilor din categorii defavorizate, inclusiv a celor cu cerinţe educaţionale speciale;
· colaborează cu asistentul social şi asistentul medical comunitar/mediatorul sanitar/mediatorul şcolar în cadrul echipelor comunitare integrate pentru combaterea sărăciei şi excluziunii sociale;
· asigură servicii de educaţie parentală;
· asigură servicii de intervenţie în situații de violenţă școlară, de mediere a conflictelor şcolare şi de consiliere a preşcolarilor/ elevilor implicați în situații de violenţă şcolară;
· desfăşoară servicii de informare, consiliere şi sprijin pentru personalul unităţilor de învăţământ şi pentru elevi în scopul prevenirii traficului şi consumului de droguri, a delincvenţei şi predelincvenţei juvenile şi a altor comportamente de risc, precum şi a oricărei forme de violenţă în spaţiul şcolar, inclusiv bullying, cyberbullying, hărţuire;
· asigură servicii de facilitare a integrării sociale şi culturale a preşcolarilor/elevilor în colectivul clasei/grupei şi al unităţii de învăţământ.
· alte tipuri de intervenţii care sunt în relaţie cu aria consilierii şcolare care ţin de consilierul şcolar pentru eliminarea cauzelor care generează şi menţin starea de sărăcie şi excluziune socială.

Alte atribuții (specifice în cadrul proiectului):
· derularea de activităţi de identificare a persoanelor vulnerabile, prin diverse mecanisme – screening, sesizări, referire; 
· elaborarea de rapoarte lunare de activitate, după modelul furnizat de UJSS, privind implementarea activităţii de consiliere școlară în cadrul ECI;
· participarea la schimburi de experienţă şi întâlniri locale între lucrătorii comunitari, diverși profesionişti, membri ai structurilor comunitare consultative, reprezentanţi ai primăriilor etc;
· identificarea de iniţiative complementare derulate la nivel comunitar în sfera de activitate, precum şi facilitarea cooperării cu alţi actori de pe plan local;
· participarea la întâlniri periodice (lunare/trimestriale) de instruire şi supervizare a membrilor echipei comunitare (în ceea ce priveşte implementarea instrumentului informatic SCI de identificare şi monitorizare a persoanelor vulnerabile, centralizarea şi validarea datelor culese la nivel local prin aplicația SCI şi raportarea lor lunară în cadrul rapoartelor lunare de activitate; asigurarea managementului de caz şi furnizării de servicii sociale cu precădere a celor din pachetul minim de servicii generat de aplicația SCI şi în maniera integrată cu ceilalţi prestatori de servicii); crearea, activarea şi mobilizarea structurilor comunitare consultative (SCC), prin susţinerea implicării membrilor SCC în soluţionarea cazurilor identificate prin aplicaţia SCI;
· participarea la evenimentele de informare şi comunicare organizate în cadrul proiectului; facilitarea diseminării informaţiilor cu privire la proiect şi a instrumentelor elaborate în cadrul proiectului la nivelul DGASPC/AJPIS/CJRAE/DSP şi a rezultatelor aplicării acestora;
· asigurarea aplicării la nivel județean a mecanismului operațional de colaborare interinstituţională şi de coordonare a serviciilor comunitare integrate (având în vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii şi justiţiei sociale, al ministrului sănătăţii şi al ministrului educaţiei naţionale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei);
· comunicarea cu reprezentanţii autorităţilor administrației publice locale pentru a se asigura de sustenabilitatea activităţilor din proiect, prin participarea la identificarea unor oportunități de finanţare nerambursabilă şi scrierea de proiecte la nivel local.
· Procentele de timp alocate fiecărei categorii de activități:
· cel puțin 70% din norma de lucru a consilierului școlar va fi alocată activităților centrate pe beneficiar (identificare, evaluare nevoi, informare, referire, monitorizare, consiliere, sprijin si acompaniere);
· cel puțin 15% din norma de lucru a consilierului școlar se va aloca pentru activități centrate pe dezvoltarea capacității unității/autorităților locale / SPAS, prin participarea la activități de formare și dezvoltare profesională, consolidare structuri comunitare consultative, cooperare locală intersectorială etc.

NOTĂ: Se vor avea în vedere formele la zi ale actelor normative din bibliografie.

Dosarele de concurs se depun la Registratura Primăriei Ilieni între orele 08:00 – 16:00, persoana de contact: Ráduly Monika-Vilma, tel: 0267-347.614, email: ilieni@cosys.ro sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34 din Hotărârea Guvernului 1336/2022, respectiv 10 zile lucrătoare de la data afişării anunţului pentru ocuparea unui post vacant.
Data publicării și afișării anunțului de concurs este: 09.11.2026.


În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.

Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format pdf, documentele fiind acceptate doar în formă lizibilă.

Nerespectarea transmiterii documentelor și a termenelor prevăzute mai sus, după caz, conduce la respingerea candidatului.

Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34 Hotărârea Guvernului nr. 1336/2022, propunerea sa privind instrumentele necesare pentru asigurarea accesibilităţii probelor de concurs.


					
PRIMAR
							BENKŐ ÁRPÁD-JENŐ


























VI. CALENDARUL DE DESFĂŞURARE A CONCURSULUI:



	Nr. Crt.
	Activitate
	Data
	Ora

	1.
	Data postării/publicării anunțului
	09.11.2026
	08:00

	2.
	Data limită de depunere a dosarelor
	23.11.2026
	15:00

	3.
	Selecția dosarelor
	24.11.2026
	10:00

	4.
	Afișarea selecției dosarelor
	24.11.2026
	16:00

	5.
	Termen limită pentru depunerea contestațiilor privind selecția dosarelor
	25.11.2026
	16:00

	6.
	Afișarea rezultatelor la contestații
	26.11.2026
	11:00

	7.
	Proba scrisă
	04.12.2026
	11:00

	8.
	Afișarea rezultatelor la proba scrisă
	04.12.2026
	16:00

	9.
	Termen limită contestații la proba scrisă
	07.12.2026
	16:00

	10.
	Afișarea rezultatelor la soluționarea contestațiilor la proba scrisă
	08.12.2026
	11:00

	11.
	Interviul
	09.12.2026
	10:00

	12.
	Afișarea rezultatelor la proba de interviu
	09.12.2026
	16:00

	13.
	Termen limită contestații la proba de interviu
	10.12.2026
	16:00

	14.
	Afișarea rezultatelor la soluționarea contestațiilor la proba de interviu
	11.12.2026
	10:00

	15.
	Afișarea rezultatelor finale ale concursului
	11.12.2026
	15:00

